CELEX: 32010D0299
Language: hu
Date: 2010-05-21 00:00:00
Title: 2010/299/: A Bizottság határozata ( 2010. május 21. ) az elektronikus hírközlési hálózatokkal és szolgáltatásokkal foglalkozó európai szabályozók csoportjának létrehozásáról szóló 2002/627/EK határozat hatályon kívül helyezéséről  (EGT-vonatkozású szöveg)

26.5.2010   
            
            
               HU
            
            
               Az Európai Unió Hivatalos Lapja
            
            
               L 127/18
            
         A BIZOTTSÁG HATÁROZATA
   (2010. május 21.)
   az elektronikus hírközlési hálózatokkal és szolgáltatásokkal foglalkozó európai szabályozók csoportjának létrehozásáról szóló 2002/627/EK határozat hatályon kívül helyezéséről
   (EGT-vonatkozású szöveg)
   (2010/299/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:
   
               (1)
            
            
               Az elektronikus hírközlő hálózatok és elektronikus hírközlési szolgáltatásokra vonatkozó keretszabályozás 2002-es létrehozását követően, valamint az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelvvel (keretirányelv) (1), az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló, 2002. március 7-i 2002/19/EK irányelvvel (hozzáférési irányelv) (2), az elektronikus hírközlő szolgáltatások engedélyezéséről szóló, 2002. március 7-i 2002/20/EK irányelvvel (engedélyezési irányelv) (3) és az egyetemes szolgáltatásról, valamint az elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK irányelvvel (egyetemes szolgáltatási irányelv) (4) összhangban a Bizottság elfogadta az elektronikus hírközlési hálózatokkal és szolgáltatásokkal foglalkozó európai szabályozók csoportjának létrehozásáról szóló 2002/627/EK határozatot (5), amely az elektronikus hírközlési hálózatokkal és szolgáltatásokkal foglalkozó nemzeti szabályozó hatóságokból álló független tanácsadó csoportot (ERG) hozott létre.
            
         
               (2)
            
            
               Az ERG kedvezően járult hozzá a következetes szabályozási gyakorlathoz, mivel elősegítette a nemzeti szabályozó hatóságok (közötti, valamint e hatóságok és a Bizottság közötti együttműködést, és összekötő szerepet játszott a Bizottság számára az elektronikus távközlés területén folytatott tanácsadás és támogatás terén.
            
         
               (3)
            
            
               A 2009/140/EK (6) és 2009/136/EK (7) európai parlamenti és tanácsi irányelv módosította az elektronikus hírközlés 2002-es keretszabályozását, az Európai Elektronikus Hírközlési Szabályozók Testületének (BEREC) és Hivatalának létrehozásáról szóló, 2009. november 25-i 1211/2009/EK európai parlamenti és tanácsi rendelet (8) pedig kiegészítette azt.
            
         
               (4)
            
            
               Az 1211/2009/EK rendelet megerősítette az ERG által korábban betöltött szerepet, és annak a BEREC létrehozásával, valamint a szabályozási politika és a tagállamok egységes szabályalkalmazását elősegítő mechanizmusok kidolgozásában való fokozott részvétellel nagyobb elismerést adott a felülvizsgált keretszabályozáson belül. E rendeletnek megfelelően a BEREC lép az ERG helyébe, és a nemzeti szabályozó hatóságok, valamint a hatóságok és a Bizottság közötti együttműködés kizárólagos fórumaként fog működni a nemzeti szabályozó hatóságoknak az EU-keretszabályozás alapján felmerülő összes feladatának teljesítése során.
            
         
               (5)
            
            
               A 2002/627/EK határozatot ezért hatályon kívül kell helyezni,
            
         ELFOGADTA EZT A HATÁROZATOT:
   Egyetlen cikk
   A 2002/627/EK határozat 2010. június 1-jétől hatályát veszti.
   
      Kelt Brüsszelben, 2010. május 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 108., 2002.4.24., 33. o.
   
      (2)  HL L 108., 2002.4.24., 7. o.
   
      (3)  HL L 108., 2002.4.24., 21. o.
   
      (4)  HL L 108., 2002.4.24., 51. o.
   
      (5)  HL L 200., 2002.7.30., 38. o.
   
      (6)  HL L 337., 2009.12.18., 37. o.
   
      (7)  HL L 337., 2009.12.18., 11. o.
   
      (8)  HL L 337., 2009.12.18., 1. o.